**No Pizza Oy** oli osa Kotipizza Group -konsernia. Kansainvälisille markkinoille ja nuorille asiakkaille suunnatun No Pizza -ravintolakonseptin oli tarkoitus tulla ravintolaketjuksi "master franchising" -yhteistyöllä, jossa ulkomainen kumppani olisi saanut joko maa- tai kaupunkikohtaisen lisenssin. Ketjun konsepti perustui hapanjuuripizzaan (sour dough), johon käytettiin runsaasti lähi- ja luomuraaka-aineita.

No Pizza lopetti toimintansa maaliskuussa 2020.

Historia
--------

Ensimmäinen No Pizza -ravintola avattiin kesäkuussa 2018 Helsingin keskustassa sijaitsevan Citycenter-kauppakeskuksessa.

No Pizzan liikevaihto ensimmäisenä kokonaisena kuukautena, heinäkuussa 2018, oli 50 000 euroa.

Tuotteita
---------

No Pizzan konsepti perustui muun muassa tuoreutta painottaviin täytteisiin ja raaka-aineisiin ja Fazerin kanssa kehitettyyn sourdough-taikinasta tehtyyn pizzapohjaan.Taikina paistettiin 380-asteisessa uunissa ja paiston jälkeen yli puolet täytteistä lisättiin pizzaan tuoreena tiskillä asiakkaan edessä. 

Ovaalinmuotoisten pizzojen täytteisiin kuuluivat muun muassa kantarellit, kuusiöljy, loimulohi, paahdettu kana, peruna, porosalami, puolukka ja wings-kastike. Täytteet hankittiin paikallisesti, esimerkiksi helsinkiläistä Brie-juustoa, kuusamolaista emmentalia ja suonenjokelaista sinihomejuustoa. Pizzasta oli myös makea versio, makea jättiläinen, jonka täytteisiin kuului suklaa-pähkinä-jogurttitahnaa ja banaania. Ravintolassa myytiin muun muassa ranskalaista roseeviiniä ja Stadin Panimon No Pizzalle kehittämää pale ale-olutta.

Markkinointi
------------

No Pizzan konsepti perustui muun muassa vastuullisuutta selkeästi erottuvaan visuaaliseen ilmeeseen ja asiakaskokemukseen.Ravintola poikkesi perinteisestä pizzeriasta muun muassa sillä, että keskellä ravintolaa oli niin kutsuttu Black Box, musta kuutio, joka toimi keittiö- ja baaritilana. Ravintolalle oli tehty oma soittolista Spotifyn yrityksille suunnatun palvelun kanssa, jossa No Pizzalle oli luotu kokonaan oma, sen brändiin ja arvomaailmaan sopiva soittolista.

No Pizza -brändi rakennettiin N2 Marketing -mainostoimiston kanssa ja ketjun sisustusilmeen suunnitteli Futudesignin Risto Wikberg. Brändi sanoi ei monelle "huonolle asialle", kuten käteisellä maksamiselle, tarpeettomille lisäaineille, ruokahävikille, muovikasseille, mutta kyllä "hyville asioille", kuten vastuullisesti tuotetuille raaka-aineille.

Lähteet
-------

1. 1 2 3 4 5 6  Kotipizzan uusi No Pizza -konsepti puhuttelee millenniaaleja: "Sanomme huonoille asioille ei, hyville asioille kyllä" *Markkinointi & Mainonta*. Viitattu 20.6.2018. (englanniksi)
2. 1 2 3 4  Kauppalehti: No Pizza Oy | Y-tunnus 2906985-3 | Yritystiedot, Taloustiedot *Kauppalehti*. Viitattu 15.2.2019.
3. 1 2 3  No Pizza *www.nopizza.rocks*.  Arkistoitu 19.2.2020. Viitattu 31.3.2021.
4. ↑  Vuosikertomus 2017 (PDF) Kotipizza Group. Viitattu 16.5.2018.
5. 1 2  Nyt.fi: Pikatestissä Kotipizzan uusi konseptiravintola No Pizza – monimutkainen puhelintilaus stressaa, mutta roseeviini on täydellistä *Helsingin Sanomat*.  12.7.2018. Viitattu 14.2.2019.
6. ↑  Antti Mustonen: Kotipizza ylsi historialliseen kuukausimyyntiin – Myynti kasvanut jo 40 kuukautta *Kauppalehti*. Viitattu 14.2.2019.
7. 1 2  Kotipizza lähtee valloittamaan maailmaa No Pizza -ravintolakonseptilla – "Uudentyyppinen brändiajattelu puuttuu Pohjoismaista" *Markkinointi & Mainonta*. Viitattu 22.5.2018. (englanniksi)
8. ↑  Kotipizza hamuaa ulkomaille uudella No pizza -konseptilla *Kauppalehti*. Viitattu 22.5.2018.
9. 1 2  Tänään avautuva Kotipizzan täysin uudenlainen ketju aikoo mullistaa käsityksesi pizzasta: "Taikinaa kehiteltiin 10 kuukautta" *iltalehti.fi*. Viitattu 20.6.2018.
10. ↑  Kotipizza satsaa nyt burgereihin ja sourdough-pizzaan: Social Burgerjoint ja No Pizza avattiin CityCenterissä *City*. Viitattu 20.6.2018.
11. 1 2  Pekka Lähteenmäki: Kotipizza uskoo Instagram-vessaan ja rosé-viiniin, kun se lähtee vientimarkkinoille *Talouselämä*. Viitattu 20.6.2018.
12. ↑  Kotipizza laajenee No Pizza -brändillä Pohjoismaihin – erikoisuutena vastuullisuus, musta sisustus ja taikinajuureen leivottu taikina *Helsingin Sanomat*.  18.12.2017. Viitattu 22.5.2018.

Aiheesta muualla
----------------

* Verkkosivu (Arkistoitu – Internet Archive)